《蜡梅香》
宋代·吴师孟

锦里阳和，看万木凋时，早梅独秀。珍馆琼楼畔，正绛跗初吐，秾华将茂。国艳天葩，真澹伫、雪肌清瘦。似广寒宫，铅华未御，自然妆就。凝睇倚朱阑，喷清香暗度，易袭襟袖。好与花为主，宜秉烛、频观泛湘酎。莫待南枝，随乐府、新声吹后。对赏心人，良辰好景，须信难偶。

作者简介：（1021—1110）成都人，字醇翁。第进士。累迁凤州别驾。王安石当国，擢为梓州路提举常平。上疏力言新法不便，宁愿罢归故官。后知蜀州，又论茶法害民，遂谢事去。